
_START_ARTICLE_
Almindelig sæbeurt
_START_SECTION_
Beskrivelse
_START_PARAGRAPH_
Sæbeurt er en flerårig, urteagtig plante med en opstigende vækst. Stænglerne er runde i tværsnit og glatte, og bærer bladene i modsat stilling. Bladene er elliptiske og helrandede med tre tydelige ribber. Oversiden er grågrøn, mens undersiden er noget lysere._NEWLINE_Blomstringen sker i juli-september, hvor man finder blomsterne samlet i tætte stande yderst på skuddet. De enkelte blomster er 5-tallige og regelmæssige med sammenvoksede kronrør og hvide eller svagt lyserøde kronblade. Frugterne er kapsler med mange frø._NEWLINE_Rodnettet består af lange, underjordiske stængler og et trævlet rodsystem._NEWLINE_Højde x bredde og årlig tilvækst: 0,50 x 0,60 m (50 x 60 cm/år).